label_title: Teroristični napad v gledališču Dubrovka
label_desc: Teroristični napad v gledališču Dubrovka se je začel 23. oktobra 2002, ko je približno 40 čečenskih teroristov vstopilo v moskovsko gledališče med predstavo muzikala Nord-Ost in vzelo igralce ter publiko za talce (vseh talcev je bilo več kot 700). Zahtevali so takojšen umik ruske vojske iz Čečenije. Teroristi (od katerih je bila približno polovica žensk) so nosili eksploziv, ki bi ga najverjetneje sprožili v primeru poskusa osvoboditve talcev. Od talcev so izpustili le muslimane, nekaj otrok ter moškega, ki je imel težave s srcem, zadržali pa so vse tujce.